Il-prattika tas-snajja' fil-festi tradizzjonali Maltin Jekk is-snajja' li ssemmew f'din il-pubblikazzjoni huma importanti fil-proċess sabiex opra tal-armar titlesta mir-restawr u dekorazzjoni, l-irħamar huwa dak li jagħti l-kulur lill-opra artistika. Bħas-snajja' l-oħra, dan jinkludi diversi tekniki varji li jħallu riżultati differenti. Hemm żewġ affarijiet importanti li jiddeterminaw ir-riżultat finali tal-irħamar. Dawn huma il-wiċċ li jrid ikun ppreparat tajjeb, lixx u rfinat u biż-żebgħa tleqq - gloss - jew semimatt. Fuq dan il-wiċċ, tiġi applikata ż-żebgħa għall-irħamar, b'kuluri differenti, ħafna drabi aktar minn kulur wieħed iżda fuq l-istess skala, sabiex joħloq l-effett tal-irħam reali. It-taħlit taż-żebgħa Iż-żebgħa li tintuża għal din is-sengħa tvarja minn dik acvrlic għal-żebgħa taż- żejt normali b'taħlita ta' żejt tal-kittien u spirtu. It-taħlit ta' dawn il-materjali jservi biex iż-żebgħa tkun imraqqa sabiex tkun tista' tinħadem bl-effetti tal-irħam. Iż- żebgħa kif tkun fil-bott hija ħoxna li tibda tinxef hekk kif din tkun applikata. Permezz taż-żejt tal-kittien, iż-żebgħa ddum aktar biex tibda tinxef. Dan iservi sabiex tagħti aktar ċans lill-artist li joħroġ effetti tal-irħam bħal vini skont ix- xewqa tiegħu. Il-pitrolju jew l-ispirtu abjad iraqqaq iż-żebgħa sabiex din tinħadem b'aktar kumdità mingħajr ma tinbarax. Il-prattika tas-snajja' fil-festi tradizzjonali Maltin Għalkemm m' hemmx kejl partikulari ta' kemm irid jintefa' żejt u pitrolju, wieħed irid jikkalkula skont l-ammont ta' żebgħa li tkun sa titħallat. Jeżistu diversi kuluri differenti li jintużaw fl-irħamar, perċ nsibu dawk l-aktar komuni: bħall- kannella, l-isfar, l-aħmar, il-vjola, l- gg aħdar, u l-griż. Naturalment, dawn il-kuluri jiġu mħallta mal-kuluri bażiċi oħra bħall-iswed, il-blu u l- abjad sabiex joħorġu kuluri adattati għall-irħam. Biex inġibu eżempju, 1 jg -aħmar. tal-bott irid ikun imħallat mal-blu jew kannella sabiex jiskura u jiġi fil-vjola jew fil-kannella u b'hekk jitmewwet il-kulur jgħajjat tiegħu li mhux adatt għall-irħam. Fejn jidħol l-aħdar, dan jitħallat jew mal-abjad biex jiċċara jew mal-iswed biex jiskura. Kuluri differenti tal-aħdar flimkien mal-abjad jintużaw sabiex isir ir- replika tal-'granit'. Dan japplika wkoll għall-kannella għax bl-iswed jew bl-abjad joħroġ l-iskur u ċ-ċar. Il-kannella skur huwa komuni ferm fil-bażi ta' taħt tal- kolonni, il-parti magħrufa bħala l-vaża. Hawnhekk insibu wkoll l-iswed li huma komuni l-aktar fil-gwarniċa ta' taħt. L-isfar jintuża fil-gwarniċuni ta' fuq jew ta' isfel tal-kolonna jew inkella fuq il-bsaten li jdawru l-panewijiet f' nofs il-kolonna, sabiex jaqta' mal-kulur skur. Hawnhekk ukoll, l-isfar ma jistax jintuża kif ikun fil- bott, iżda jitħallat ma' ftit kannella sabiex jiskura. Fejn jidħol il-griż, ħafna drabi dan jitħallat mill-abjad u l-iswed, xi drabi flimkien ma' ftit blu. Dan sabiex jitqarreb aktar għall-griż tal-irħam li mdorrijin naraw. Il- griż jintuża fit-turġien tal-kolonni jew pedestalli. Jintuża wkoll fuq l-iskultura, ħafna drabi amalgamat mad-deheb jew mal-bronż. Fuq barra tal-panewijiet, fil-parti ta' fuq tal-kolonna, jintużaw kuluri aktar ċari u dan sabiex ikunu jaqtgħu mal-kulur skur tal-bażi ta' taħt. Hawnhekk insibu r- roża li bħal fil-każ tal-kuluri l-oħra ma jsirx biss mill-aħmar u mill-abjad. Il-prattika tas-snajja' fil-festi tradizzjonali Maltin Flimkien miegħu jitħallat ma' taqtira blu u dan sabiex il-kulur jitħammeġ u ma jiġix jgħajjat. Insibu mbagħad ir-roża li jqarreb lejn il-kulur tal-ġilda fejn mal- aħmar u l-abjad, jitħallat ftit isfar. Kulur ieħor li jintuża fil-kolonna huwa l-kannella ċar. Dan il-kulur, għalkemm iqarreb ftit għall-oranġjo, jitħallat miegħu il-kannella sabiex jiġi adattat. Il-bażi ta' dan il-kulur tkun isfar, imħallat flimkien mal-aħmar u l-kannella. Bħalma semmejna l-użu tal-kannella skur fil-bażi ta' taħt il-kolonna, nistgħu nsemmu wkoll il-maroon, replika tal-'marmo', bil-vina bajda. Bħalma semmejna diġà, dan il-kulur mhu xejn ħlief aħmar, imħallat mal-blu u ftit iswed li jagħti dik id-dehra skura. Bħalma hu l-każ f'kull sengħa artistika, għalkemm, m'hemm ebda regola ta' x'kuluri jistgħu jintużaw u fejn iridu jintużaw, l-artist irid ikollu pjan ta' kif irid li l- opra artistika tidher fl-apert. Dan huwa importanti l-ewwel nett għaliex il-kuluri jridu jkunu replika denja tal-irħamar u għalhekk, iridu jiġu evitati kuluri qawwija. It-tieni, l-artist irid iżomm f'moħħu li kulur li jkun qed jinħadem ġewwa, jidher differenti ħafna fid-dawl tax-xemx. Dan huwa riskju li min jippjana l-kuluri jieħu. Mhux l-ewwel darba li opra tal-armar li tkun inżebgħet għall-festa tbiddel il-kulur fil-festa ta' wara. Dan għaliex l-irħamatur jinduna bin-nuqqasijiet propja meta x- xogħol ikun armat u għalhekk bl-għajnuna tal-kritika li qatt ma tonqos, jirranġa fejn jidhirlu li jista' jkun aħjar. ji kq l 79 L-irħamar tal-kulur fuq barra tal-panew: taħlita aħmar, kannella u isfar. L-K Wa Il-prattika tas-snajja' fil-festi tradizzjonali Maltin Il-metodi użati i Hemm diversi tekniki użati sabiex isir l- iirħamar u dan jiddependi propju mit-tipi ta' rħam li realment nsibu. Jekk nieħdu l-granit, l-effett tiegħu joħroġ billi jintużaw tliet kuluri, fuq skala ħadra jew skala kannella. Il-bażi fejn ikun sa jsir il-granit jinżebagħ iswed ileqq sabiex joffri sfond ideali. Kif dan jinxef, il-kuluri jiġu applikati permezz ta' foam, pinzell jew anke gazzetta, mill- , iskur għaċ-ċar. Hekk kif dan il-proċes jitlesta, jiġi sprejjat il-pitrollu permezz ta' pinzell ,irqiq. Kif dan iseħħ, peress li ż-żebgħa tkun imħallta biż-żejt tal-kittien u l- ispirtu, jibdew jiffurmaw ċrieki żgħar u f'nofs il-kuluri li jagħtu dehra aktar reali u jdaħħlu l-kuluri aktar f'xulxin. L-irħam bil-vina Għal dan l-irħamar, il-bażi li tkun bajda, tinżebagħ bil-kulur tal-irħamar. Minn hawn 'il quddiem, hemm żewġ modi ta' kif wieħed jista' jaħdem. L-irħamatur jista' joħroġ il-vini waqt li l-kulur ikun għadu frisk. Permezz ta' biċċa li ma tridx tkun terħi suf u tkun irqiqa, jiġu ffurmati l-vini, bis-subgħa l-kbir tal-id. Jeżistu tekniki oħra fejn il-bażi tinżebagħ bil-kulur tal-irħamar u jitħalla jinxef. F'dan il-każ, il-vini jkunu ffurmati permezz ta' pinzell li bih jinżebgħu vini bojod jew ta' kulur aktar ċar sabiex jispikkaw. Imbagħad dawn jitwaħħdu aktar mal- bażi billi jkun sprejjat xi pitrolju kif ukoll bl-użu tal-biċċa. Aktar ma ż-żewġ kuluri jiddaħlu f'xulxin, aktar il-vina tieħu dik id-dehra reali. L-irħam bil-lakstu Dan it-tip ta' rħamar jintuża ħafna drabi għall-bażijiet u z-zukklaturi ta' taħt ta' kulur iswed. Hawnhekk, il-wiċċ jinżebagħ iswed u kif il-kulur ikun għadu ma nixifx, isiru vini vertikali permezz ta' biċċa lakstu. Il-prattika tas-snajja' fil-festi tradizzjonali Maltin Il-materjal użat Żebgħa taż-żejt (kuluri bħall-aħmar, aħdar, blu, kannella, iswed u abjad) Żejt tal-kittien Spirtu abjad jew pitrolju Biċċiet tad-drapp Pinzell żgħir u ieħor ikbar għaż-żebgħa Il-metodu fil-qosor Iż-żebgħa. titferra' f' reċipjent tal-ħġieġ u magħha jiġu miżjuda kuluri oħra sakemm il-kulur joqrob fl-iskala mixtieqa. Maż-żebgħa jiżdied iż-żejt tal-kittien u l-ispirtu abjad. B'hekk, iż-żebgħa titraqqa sabiex tkun tista' tinħadem. Iż-żebgħa mħallta tiġi applikata fuq il-wiċċ li jrid ikun irħamat. Importanti li l- wiċċ ikun irfinat u miżbugħ b' żebgħa semimatta jew gloss. Permezz tal-biċċa jinħolqu bħal vini fiż-żebgħa. B'hekk jinħolqu partijiet ċari u oħrajn skuri. Teknika oħra hija li jkun sprejjat qtar tal-white spirit fuq iż-żebgħa permezz tal- pinzell. Dan iwassal sabiex fiż-żebgħa jinfetħu ċrieki żgħar li jkomplu jżidu l- effett tal-irħam. Meta ż-żebgħa. tinxef, il-wiċċ jitgħadda b'sandpaper fina tal-ilma sabiex jitneħħa xi tentix tal-biċċa. Wara li l-uċuh jintmesħu sewwa, jiġi applikat l-verniċ gloss.